Vammaispoliittisen ohjelman valmistelun ohjausryhmä

Asettaminen	
	Sosiaali- ja terveysministeriö on  asettanut tänään ohjausryhmän koordinoimaan vammaispoliittisen ohjelman valmistelutyötä.	

Toimikausi	
	1.9.2008 - 31.3.2010  	

Tausta	
	Pääministeri Matti Vanhasen ensimmäinen hallitus antoi valtioneuvoston selonteon vam-maispolitiikasta vuonna 2006. Selonteon käsittelyn yhteydessä eduskunta edellytti, että hallitus ryhtyy pikaisesti valmistelemaan laaja-alaista kaikkien tahojen toimintaa ohjaavaa vammaispoliittista ohjelmaa. 

Pääministeri Matti Vanhasen toisen hallituksen ohjelman mukaisesti vammaisten henkilöiden oikeudenmukaisen aseman turvaamiseksi laaditaan vammaispoliittinen ohjelma, jossa linjataan seuraavien vuosien vammaispolitiikan keskeiset toimenpiteet. 

YK:n yleiskokous hyväksyi joulukuussa 2006 yleissopimuksen vammaisten henkilöiden oikeuksista. Suomi on allekirjoittanut sopimuksen ja sen ratifiointiin liittyvät valmistelut ovat käynnissä. Sopimus sisältää velvoitteita vammaisten henkilöiden yhdenvertaisuuden toteuttamiseksi. Vammaispoliittisen ohjelman valmisteluun on tarkoituksenmukaista liittää sopimuksen kansallinen toimeenpano siltä osin kuin se koskee eri hallinnonaloja sekä muita toimijoita.	

Tavoitteet	
	Asetettavan ohjausryhmän tavoitteena on tukea vammaispoliittisen ohjelman valmistelua. Ohjausryhmä kootaan eri hallinnonalojen ja muiden asiaan kiinteästi liittyvien tahojen edustajista, joiden yhteistyöllä seurataan ja ohjataan ohjelman muotoutumista. Vammaispoliittinen ohjelma tulee koskemaan kaikkia hallinnonaloja sekä leikaten koko yhteiskuntaa, joten on tärkeää, että sen valmisteluun on mahdollisuus osallistua mahdollisimman laajan joukon eri hallinnonalojen ja yhteiskunnallisten toimijoiden edustajia. 

Ohjelmatyön tavoitteena on rakentaa yhteiskuntaa, jossa vammaiset henkilöt voivat olla aktiivisia ja täysivaltaisia toimijoita. Valtavirtaistamalla vammaispolitiikka osaksi yhteiskunnan eri toimintoja lisätään vammaisten henkilöiden tasavertaisten oikeuksien toteutumista käytännössä. 

Hallituksen ohjelman mukainen vammaispoliittinen ohjelma tähtää vammaisten henkilöiden yhdenvertaisuuteen ja syrjimättömyyteen. Ohjelma pohjautuu selonteon periaatteisiin ja linjauksiin. Ohjelmaan sisällytetään YK:n vammaisten oikeuksia koskevan yleissopimuksen tavoitteiden toimeenpano maassamme.	

Tehtävä	
	Ohjausryhmän tehtävä on 
1)	toimia yhteistyöverkostona ohjelman valmistelussa eri hallinnonalojen kesken; 
2)	tukea, ohjata ja seurata vammaisten henkilöiden yhdenvertaisuuteen ja syrjimättömyyteen tähtäävän vammaispoliittisen ohjelman valmistelua;
3)	huolehtia ohjelman eri osien tasapainosta; 
4)	kuulla ohjelmatyön aikana eri intressitahojen näkemyksiä sekä
5)	huolehtia taustayhteisöjen ja toimijoiden informoimisesta vammaispoliittisen ohjelman valmisteluun liittyvissä kysymyksissä.	

Organisointi	
		Puheenjohtaja:
Kari Ilmonen, johtaja, sosiaali- ja terveysministeriö 	
			
		Jäsenet:	
		Satu Sistonen, lainsäädäntösihteeri, ulkoasiainministeriö	
		Anna-Elina Pohjolainen, erityisasiantuntija, oikeusministeriö 	
		Timo Makkonen, ylitarkastaja, sisäasiainministeriö	
		Tuomas Sukselainen, budjettineuvos, valtiovarainministeriö 	
		Kaija Suorsa-Aarnio, hallitusneuvos, opetusministeriö 	
		Aleksandra Partanen, erityisasiantuntija, liikenne- ja viestintäministeriö 	
		Patrik Kuusinen, ylitarkastaja, työ- ja elinkeinoministeriö 	
		Raija Hynynen, asuntoneuvos, ympäristöministeriö 	
		Riitta Kuusisto, hallitusneuvos, sosiaali- ja terveysministeriö 	
		Kalle Könkkölä, puheenjohtaja, valtakunnallinen vammaisneuvosto 	
		Riitta Haverinen, tulosaluejohtaja, Sosiaali- ja terveysalan tutkimus- ja kehittämiskeskus, Stakes	
		Sami Uotinen, neuvotteleva lakimies, Suomen Kuntaliitto	
		Merja Heikkonen, puheenjohtaja, Vammaisfoorumi 	
		Kari Kaukinen, ylilääkäri, Elinkeinoelämän keskusliitto EK 	
		Pirjo Väänänen,  sosiaalipoliittinen asiantuntija,  Suomen Ammattiliittojen Keskusliitto SAK	
		
	Sihteeri/sihteerit: STM, Stakes

Ohjausryhmä kuulee tarvittaessa asiantuntijoita.	

Kustannukset ja rahoitus	
	Ohjausryhmän tulee työskennellä virka-aikana ilman eri korvausta. Työryhmän menot 

maksetaan momentilta 33.01.01.12.	

	Peruspalveluministeri	Paula Risikko	

	
	Hallitussihteeri	Heidi Manns-Haatanen	

LIITTEET	
	-	

JAKELU	
	Päätöksessä mainitut	

TIEDOKSI	
	Sosiaali- ja terveysministeri Hyssälä
Valtiosihteeri Savolainen
Erityisavustaja Tallavaara
Kansliapäällikkö Välimäki
Elinkeinoelämän keskusliitto EK
Liikenne- ja viestintäministeriö
Oikeusministeriö
Opetusministeriö
Sosiaali- ja terveysalan tutkimus- ja kehittämiskeskus, Stakes
STM, Valtakunnallinen vammaisneuvosto
Suomen Ammattiliittojen Keskusliitto SAK
Suomen Kuntaliitto
Työ- ja elinkeinoministeriö
Sisäasiainministeriö
Ulkoasiainministeriö
Valtiovarainministeriö
Vammaisfoorumi
Ympäristöministeriö
STM:
-  hallinto-osasto
-  hyvinvoinnin ja terveyden edistämisen osasto
-  sosiaali- ja terveyspalveluosasto
- Valtakunnallinen vammaisneuvosto
-  hankerekisteri
-  kirjaamo